paragraph_text: mini|200px|Kopita kod [[konja]] Kopito je čvrsta rožnata tvorba koja štiti treći članak ili kopitnu kost trećega, jedinoga preostalog prsta kod konja. Kopito odgovara pandži kod ptica ili noktu kod majmuna. Budući da su kopita preuzela ulogu stopala, konji su po načinu koračanja uvršteni u skupinu unguligrada (tj. životinja koje se pri koračanju oslanjaju na stražnje članke, za razliku od digitigrada i plantigrada, koji se oslanjaju na cijele prste, odnosno na cijelo stopalo). Budući da kopito nosi svu težinu trupa, radna sposobnost konja ovisi o ispravno potkovanome, zdravome i redovito čišćenom kopitu. Najčešće su bolesti kopita: upala kopitnoga korijuma, upala kopitnoga zgloba, nagaz, naboj ili kopitni žulj, kopitna kočina.<ref>Kopito, Hrvatska enciklopedija, pristupljeno 14. svibnja 2020.